
HRVATSKO SVETIŠTE U JERUSALEMU 


Jerusalem je naisvetiji grad svijeta, jer je u njem Spasitelj umra na 
križu za spas svega svijeta. U taj sveti grad, ma Isusov grob vuče srce sva« 
koga kršćanina. Hodočasnici sviju naroda hrle onamo. Osim toga svi kršćanski 
narodi dižu u tom svetom Isusovu gradu svoje crkve, kapelice, oltare i druga 


svetišta, da se odatle posebnim načinom prinose sv. mise i molitve u ime tih 


naroda 1 za te narode pred prijestolje Božje. Takve svoje crkve, kapelice, 
oltare imadu u Jerusalemu već skoro svi katolički narodi. Samo mi Hrvati 
dosad nismo imali još ništa. Ali zato mi imamo, što malo koji drugi narod 
ima: imamo blaženog mučenika, rodom Hrvata, koji ie u Jerusalemu muče- 
nički umro za Isusovu vjeru. To je BL, NIKOLA TAVELIĆ, Jedini mi Hr- 
vati između sviju slavenskih naroda imademo jerusalemskog mučenika, Tomi 
svetom Hrvatu u čast podiže se sada troškom sviju Hrvata katolika oltar u 
Jerusalemu, pa je to eto prvo hrvatsko svetište u tom svetom  Spasiteljevu 
gradu. To mora biti velika radost za svako hrvatsko srce. I preuzvišeni naš 
hrvatski metropolita dr Antun Bauer, najviši poglavar katoličke Crkve 
među Hrvatima, veseli se tome te je preuzeo pokroviteljstvo nad gradnjom 
tog hrvatskog svetišta jerusalemskog. A uz njega svi oni hrvatski nadbi- 
skupi 1 biskupi, koji su dosad bili u Svetoj Zemlji, to jest preuzvišeni nad- 
biskupi 0. Rafael Rodić i dr Ivan Ev. Šarić ta biskup Lajčo 
Buđanović. Pod njihovim pokroviteljstvom podiže se taj prvi jerusa- 
lemski hrvatski oltar. A k tim preuzvišenim pokroviteljima pridružuje se 1 
dubrovački biskup  preuzvišeni dr Josip Carević, koji će sam poći 
s hrvatskim hodočasnicima u Jerusalem, da taj naš hrvatski oltar ondje po- 
sveti, To će biti veličanstvena hrvatska katolička slava u Spasiteljevoj do- 
movini. Tko da se tom mo veseli! Sreinih li onih, koji budu mogli poći 
s hrvatskim hodočašćem u Svetu Zemlju na tu slavu! A dionici te sreće i te 
slave bit će bar donekle | oni, koji pročitaju ovu knjižicu, pa osobito oni, 
koji ma i najmanjim darom još pomognu dovršenje tog hrvatskog svetišta u 
Jerusalemu. (Darovi se šalju ma Odbor za Svetu Zemlju, Zagreb, Trg Kralja 
Tomislava 21, Tko daruje bar 10 dinara, dobiva ma spomen cvijet iz Svete 
Zemlje blagoslovljen ua grobu Isusovu.) 


ISUSOV GRAD DAO JE HRVATIMA 
NEBESKOG ZASTITNIKA 


Mi smo Hrvati iedan od onih katoličkih naroda, 
koii su Crkvi katoličkoj naivierniji. Preko tisuću godina 
naš je narodni život najuže povezan sa Crkvom kato- 
ličkom, koju su djedovi naši iunački branili od najljućih 
nienih dušmana. Kolike i kolike su tisuće hrvatskih si- 
nova i živote svoie dali za svetu vieru Isusovu! Ni 
broja im ne znamo, kamo li imena. Tako smo eto mi 
Hrvati imali mnogo mučenika, koji su poginuli za Krista, _ 
imali smo i mnogo svetih ljudi, koji su živjeli i umrli 
svetim životom, ali ne znamo za njih. Imamo zastalno 
bezbroi takvih ugodnika Božiih u nebu, ali niihov se 
spomen na ovom svijetu ne pamti. Zato se kaže, da mi 
Hrvati nemamo svetaca, kao što ih imadu drugi narodi. 


Pa ipak imamo nekoliko hrvatskih ugodnika Bo- 
Žžiih, koie je Crkva proglasila blaženima. No i za njih 
i za niihova imena nažalost malo Hrvata zna. Premalo 
te naše narodne svete blaženike štujemo, premalo im 
se molimo; premalo im se utječemo za zagovor. Zato i 
nije još nijedan od njih proglašen svecem. A koliko 
drugi narodi imadu svojih svetaca! E, ali zato oni svoje 
ugodnike Božje štuju, mole im se, dobivaju niihovu po- 
moć s neba, pa onda Crkva te svete odabranike Božije 
uvrštava među svoje svece. Sigurno bi tako učinila i 
s našim blaženicima, kad bismo ih mi Hrvati više štovali. 

Zato eto treba da se među nama Hrvatima što 
više raširi štovanje naših blaženika. Ali prije treba da 
i znamo za njih. Već smo u jednoj ovakvoj knjižici iz- 
nijeli životopis bl. Marka Križevčanina, koii ie dosad 
najpoznatiii hrvatski blaženik. A sad evo nove kniižice o' 
drugom jednom hrvatskom blaženiku, koji je mučenički 
umro za Isusa u istom onom gradu, u kojem je i Spa- 
siteli umro za sve nas na križu. I baš taj sveti Hrvat, 
koji je u samom Isusovu svetom gradu Jerusalemu 


. okrunien mučeničkom krunom, treba da bude među 
svima nama katolicima Hrvatima posebno štovan, Ti 
kad ie tako blizu onome mjestu, gdje ie Isus dragi 
bio razapet na križ, taj hrvatski blaženik dao muče- 
ničko svjedočanstvo svoje viernosti prema Isusu i 
Crkvi, sigurno je Spasitelju posebno mio. 1 zacijelo inu 
Isus rado ispunia sve molitve. Eto, koliko bi nama Hr- 
vatima mogao pomoći zagovor tog našeg blaženika, 
samo kad bismo mu se svi molili. A hrvatski narod 
treba toliko pomoći Božje u svojim velikim nevoljama, 
jer bez Božije pomoći ne može nijedan čoviek pa i ni- 
iedan narod ništa. 

Molimo se dakle bl. Nikoli Taveliću, našem  hr- 
vatskom jerusalemskom mučeniku!  Raširimo njegovo 
štovanje po svim hrvatskim krajevima! Stujimno ga i 
zazivaimo po svim našim crkvama i po svim našim ku- 
ćama! Velika će biti pomoć, kojusće nam svakom poie- 
dincu i svima zajedno dati Bog po tom hrvatskom bla- 
ženiku, čija je jerusalemska mučenička slava zapravo 
svjedočanstvom i odanosti cijelog hrvatskog naroda 
prema Spasiteliu i Niegovoi svetoj Crkvi. 


Sada se evo troškom cijelog hrvatskog naroda po- 
diže prvo hrvatsko svetište u Svetoi Zemlji. To je oltar 
u čast bl. Nikole Tavelića u slavenskoj crkvi Maike 
Božie u Jerusalemu. Tako će eto ondje pred cijelim svi- 
ietom biti podičen tai naš hrvatski mučenik jerusa- 
lemski. To ie ujedno i dika za sav hrvatski narod. Pa 
dokažimo, da se tim znamo i ponositi: štuimo svuda bl. 
Nikolu Tavelića, molimo mu se, zazivaimo ga, utječimo 
se njegovu zagovoru i jurišaimo tako na nebo, da nam 
tai blaženi Hrvat bude što prije uvršten među svece! 
Za proširenje štovania tog jerusalemskog hrvatskog bla- 
ženika po svem hrvatskom narodu i za uzveličanje nje- 
govo na ovom svijetu napisana je i izdana i ova knii- 
žica, koju čitaite, mnogo čitaite i daite svima i svakom, 
da ie čita, pa da ne bude Hrvata katolika, koji ne bi 
znao, tko je svetoj Crkvi i hrvatskom narodu bl. Nikola 
Tavelić, Drj. A. 

HRVAT  JERUSALENSKI MUČENIK 


UVOD 


Sv. Franjo Asiški je velik glasnik Krista 
Kralja, propovjednik božanske nauke, mučenik, 
koji je čeznuo da umre za vjeru, naučitelj radi 
mudrih pravila, koja je dao trima redovima, apostol 
koji se trudio za preporod i spas ljudi, prorok, 
koji je vidio djelovanje svoje braće u budućnosti 
po svem svijetu, serafin ljubavi, koji je silno za- 


“volio Krista i duše bližnjih, te pjesnik, koji je 


iskreno slavio ljepote prirode od Boga stvorene. 
Sv. Franjo je sličan Kristu. Rodio se.u štalici, 
ijubio je poniznost, siromaštvo, čistoću i posluh. 
Za hranu i imutak nije ga morila briga. Primio je 
Isusove rane na svoje- tijelo. 
Misao je sv. Franje misijska misao. On je 
širio kraljevstvo Božje na zemlji. Pošao je na mi- 
sijski put u Maroko i uputio se preko Dalmacije 
u Svetu Zemlju i Egipat. A Bog ie odredio, da i 
njegova Mala Braća franjevci idu po svijetu. Sve- 
tac im je govorio: »Hajdete dva po dva u razne 
krajeve svijeta, navještavajte liudima mir i pokoru 
za otpuštenje grijeha. Budite ustrpljivi u nevolji, 
postojani u molitvi, neumorni u radu, čedni u ri- 
iečima i besprikorni u djelima, a za dobročinstva 
zahvalni. Plaća će vam biti kraljevstvo -nebesko.« 

Kad je sv. Franjo čuo, da su petorica njegove 
braće misionara poginula u Maroku, sa svetačkim 
mirom reče: 

»Sada mogu kazati, da imam petoricu prave 
Male Braće.« 

Riječi i primjer velikoga preporoditelja sv. 
Franje uvijek su napunjale plemenite duše za- 
nosom, svetošću, odricanjem i poticale su na rad 
i žrtve. Duhovna su djeca svečeva pošla u sve 
zemlje kršćanske, krivovjerne i poganske, da pro- 
povijedaju vječne istine, obraćaju narode na pravi 
put, šire kršćansku prosvjetu, spasavaju duše i za 
njih lijevaiu svoju krv. 

Pravim Božjim i franjevačkim duhom pro- 
živio je cio svoj život i naš zemljak bl. Nikola 
Tavelić iz Šibenika. Ostavio je svoj plemićki dom 
i udobnosti svijeta, pa je za mladih dana pošao 
u bribirski samostan, zatim u Italiju u mjestance 
sv. Franje zvano Rivotorto na osobitu pokoru. U 
Bosni je punih dvanaest godina obraćao krivo- 
vjerne bogumile. Kad tamo nije mogao. doći do 
palme mučeništva, primi je u Jerusalemu. Za Kri- 
stovu nauku umire izmrcvaren i rasječen. Izvješća 
o njegovoj smrti i drugova mu kažu nam, da su 
bili »ljudi narešeni krepostima; Bogu vrlo odani, 
(svojim starješinama naiposlušniji, u življenju vrlo 
strogi, u savršenstvu sasvim prokušani i izvrsni.« 

Pravo je i korisno, da hrvatski narod upozna, 
časti i zaziva bl. Nikolu Tavelića, da mu podiže 
crkve i oltare te da ga uzima za ,svoga pomoćnika 
i zaštitnika. 

O RODNOM GRADU BL. NIKOLE TAVELIĆA 


BI. Nikola Tavelić rodio se, ne zna se točno 
koje godine, u gradu Šibeniku u Dalmaciji, pa evo. 
da nešto čujemo o prošlosti njegova rodnoga grada 
iz onoga doba, kad je živio naš Blaženik. 

Šibenik su ustanovili Hrvati valida odmah, 
kad su se naselili uz more. Prvi su naseljenici tu 
primili krštenje možda oko godine 820. Mjesto se 
razvilo oko utvrde sv. Mihovila, koju je, čini se, 
podiglo pleme Šubića. Šibenik se prvi put spo- 
minje godine 998. Razvijao se sve više, pa je god. 
1298. dobio i“svoju biskupiju. Tom prigodom kaže 
papa Bonifacije VIIL, da je Šibenik »odlično 
mjesto, puno svake udobnosti«. Od godine 1292. 
Šibenik ima pravo slobodno birati gradskoga 
kneza, suce, kapetane i osobe gradske uprave. To 
mu je potvrdio i krali Robert god. 1322. Plemićko 
vijeće je ustanovljeno god. 1334, te je ono do god. 
1563. stvaralo zakone. 

Političke su prilike bile tada vrlo zamršene. 
Radi pljačke omiških gusara god. 1302. do 1308. 
Šibenik morao je plaćati Mlečanima skupe ucjene, 
jer je Omiš i Šibenik bio u vlasti Jurja Šubića. 
Posredovanjem šibensškoga gradskog kneza Sara- 
cena Ilijića bosanski ban Mladen II. Šubić postao 
je mletačkim građaninom: Ali je Saracen malo ka- 
snije stao tražiti pomoć od Mlečana proti istom 
banu. Stoga Mladen bane pred Šibenik u srpnju 
god. 1319., smakne Saracena i braću mu te htiede 
lišiti grad svih sloboština.i oštro kazniti. Sad Mle- 

čani zaprijetiše Mladenu svojom vojskom i mor- 
naricom. Ban se bojao njihovih brodova, Šibenik 
je pustio na miru, ali pohara Šibensko polje, 
Šibenik je ostao pod zaštitom Mletaka sve do 
god. 1357. Dne 24. siječnja 1322. sklopi savez sa 
Trogirom za uzajamnu pomoć na kopnu i moru, 
ali se domala zavadiše radi sela Blizne te se po- 
tukoše 'kod toga sela 1333. Blizna osta Trogiru. 


Šibenik, Split i Trogir bojeći se kralja Ljude- > 


vita sklopiše g. 1340. savez pod zaštitom Mlečana. 

No Šibenčani nisu voljeli Mlečana. Zato: mle- 
tački zapovjednik Vektor Pisano dođe sa 36 galija 
pred Šibenik 24. listopada god. 1378. i stao se pri- 
jetiti šibenskim građanima. No Šibenik odbije 
prijetnje. Nato Pisano 28. listopada uništi grad, 
opljačka ga, poruši bedeme i utvrđu, popali 
kuće i poubija mnoštvo građana, iako su se oni 
vrlo hrabro branili. Jedva biskup uteče smrti. 
Kraljica je Elizabeta god. 1383. darovala 1840 du- 
kata za obnovu šibenskih utvrda. 

God, 1388. pristaše Šibenčani uz kralja Sigis- 
munda. — No već g. 1390. pristao je Šibenik uz bo- 
sanskoga kralja Stjepana Tvrtka, koji se te godine 
proglasio i kraljem hrvatskim i koji je Šibeniku 
zajamčio »stare dobre običaje i općinske zakone«. 
Šibenčani su se zakleli, da će biti vjerni kralju, 
ali on je već slijedeće godine umro. Poslije toga 
primorski su se gradovi 'ćutjeli osamljeni, pa se 
baš u Šibeniku god: 1395. utanačio mir i savez 
među Šibenikom, Splitom i Trogirom. Kad je god. 
1397. kralj Sigismund boravio u Dubrovniku, od- 

bio je Šibenčane kao hepouzdane i postavio u Ši- 
beniku svoje vojnike u znak, da mu moraju služiti. 
Sibenik je u 14. stoljeću trpio i druge nevolje, 
Od kuge, glada i buna. Dne 29. lipnja 1380. zapalio 
se grad. Mnoge su kuće i crkve stradale od požara, 
Šibenčani su imali svoje brodogradilište i po 
galijama mnogo mornara i trgovaca. U Zablaću i 
Moriniama imao je nesamo grad i plemstvo so- 
lane, nego su solane imali i crkve i biskupija. 


CRKVE U ŠIBENIKU 


., Od crkava postojale su u Šibeniku u 14. sto- 
ljeću ove: crkvica sv. Mihovila u tvrđavi (sa sli- 
kom » Gospe od Kaštela«, koju građani od 12. sto- 
ljeća do danas uvelike štuju), crkvica sv. Grizo- 
gona valjda od god. 1126., crkvica sv. Grgura od 
prije god. 1200., crkvica sv. Duha od god. 1200., 
crkvica Gospina i crkvica Tijelova od god. 1536., 
te sv. Kate sa ženskim samostanom osnovanim g. 
1391., crkva sv. Spasa (kojom su se do god. 1312. 
služili redovnici templari, dalje do god, 1349. bi- 
čevalci, ilagelanti, a od god. 1391. klarise uz bližnji 
samostan), crkva sv. Dominika od god. 1346. (kad 


osu u Šibenik došli dominikanci i ustanovili svoj 


samostan), crkva presv. Trojstva od god. 1360. 


Pred šibenskom lukom postojao je benediktinski 


samostan sv. Nikole iz 11. stoljeća. 


Napose se osvrćemo na samostan franjevački 
i crkvu sv. Franje, u Kojoj se sigurno molio i naš 
bi. Nikola Tavelić. Prema predaji samostan je usta- 

novio fra Cvjetan, drug sv. Franje, god. 1221. Bio 
je podignut izvan gradskih zidina, na grebenima 
iznad mora, gdje je oko god. 1445, postojala cr- 
kvica sv. Andrije i Franje sa grobištem, a od god. 
1645. utvrda, porušena oko god. 1860. Taj je sa- 
mostan radi navale bana Mladena Šubića koncem 
veljače god. 1319, bio porušen, ali je plemićko. vi- 
jeće dalo 23. ožuika 1320. drugo, sadanje mjesto za 
crkvu i samostan među gradskim zidinama. 


Crkva sv. Franje ima danas golem kasetirani . 


strop sa slikama iz života sv. Franje, Uznesenja 
bl. Djevice te nekih franjevaca, među kojima je 
naslikan i bl. Nikola Tavelić, kako u vatri izgara. 
To je najstarija slika našega mučenika iz g. 1647. 


U današnioj crkvi sv. Franje postoji devet ol- 
tara. Prvi je tu pobočni oltar nadesno oltar bl. 
Nikole Tavelića. Sliku je na tom oltaru izradio neki 
Mihaljević iz Krka 1891. k 500. godišnjici muče- 
ništva bl. Nikole. Inače se na tom oltaru stavljala 
prigodno druga starija i manja slika bl. Nikole, 
koja je god. 1856. popravljena, a danas se nalazi 
u blagovalištu samostana. X 

Usput napominjem, da je šibenski biskup 
Fosko god. 1890. u stolnoj crkvi dao postaviti na 
posebnom oltaru sliku bl. Nikole sa sv. Jeronimom 
i Rokom, koju je slabije izradio isti Mihaljević. 
Biskup Fosko je nabavio i drveni lik za stolnu 
crkvu iste godine iz tvornice Josipa Runggaldiera 
u St. Urlichu. Jednu sliku našega blaženika dao je 
isti biskup izraditi u Beču za »List Biskupije«. 


BL. NIKOLA TAVELIĆ 


Slika na oltaru u crkvi sv. Franje u Šibeniku 
Naslikao Mihaljević 


OBITELJ TAVELIĆA 


Obitelj Tavelića u Šibeniku zvala se Taveljić, 
Tavilić, latinski Tavileus, talijanski Tavileo. Prvi 
se od Tavelića spominje Bogdan Tavelić, koji je 
imao sina Petra i vjerojatno našega bl. Nikolu. 
Petrovi su sinovi Cvjetan i Ivan kao plemići, kad 
su Mlečani zauzeli Šibenik god. 1412., bili u 
službi mletačke vlasti. U oporuci 20. svibnja 1437. 
Ivan je između ostalog ostavio crkvi sv. Franje 
20 dukata. Imao je sina Klementa, Cvjetana i Ja- 


kova. Bio je kapetan šibenskoga kotara, a kad je. 


zaglavio prigodom nekog brodoloma god. 1453., 
njegovu je službu preuzeo brat mu Toma. Nikola, 
sin Cvjetanov, bio je god. 1480. admiral. Imao je 
sinove Mihovila, Vjekoslava i Ivana. Vjekoslav se 
hrabro borio proti Turcima i pao u ropstvo. Mo- 
ralo se prodati njegovo imanje, da ga oslobode. 


Rod je Tavelića izumro za najstrašnije kuge 
u Dalmaciji, kad je skoro sav Šibenik propao god. 


1649. i početkom 1650. Obiteljski grb Tavelića. 


prikazuje nam raskriljenog orla na modrom polju, 
a na zlatnom tri pruge sa crvenim i srebrenim če- 
tvorinama. Prema nekom ugovoru 6. ožuika 1417. 
(u arhivu šibenskoga kaptola) kuća Ivana Tavelića 
bila je blizu crkve presv. Trojstva, kod kuće, koju 
su u 18. vijeku podigli knezovi Galbiani. Tavelići 
su plaćali kaptolu nasljednu daću. Radi toga je u 
Šibeniku prozvana bližnja ulica Ulicom bl. Nikole 
Tavelića, ; 

MEĐU BRIBIRSKIM KNEZOVIMA * 


Naš bl. Nikola Tavelić stupio je u franjevce, 
te je prvo doba svoga redovništva proživio u 
iranjevačkom samostanu u Bribiru. Zato evo da 
nešto čujemo i o tome mjestu i tadanjim g&ospo- 
darima toga mjesta. 

Brdo Bribir, visoko 300 m, nalazi se blizu 
Bribirskih Mostina, gdje se križaju ceste Skradin- 
Benkovac-Knin preko Kistanja. Na tom su brdu 
bili dvori slavnih knezova Šubića. Bizantski car 
Konstantin Porfirogenet navodi među hrvatskim 
županijama i bribirsku, nazvanu po gradu Bribiru, 
koji je podignut na ruševinama negdašnje Varva- 
tije ili Brebira (Brebera, (Berbera i slično). Ta se 
županija sterala između rijeke Krke i Zrmanje 


.obuhvatajući Bukovicu i Kotare sve do mora pred 


Karinom. U 14. stoljeću sjedinila se s ninskom, si- 
draškom i lučkom u jednu lučku županiju (Župu). 

Najvjerojatnije je, da je kralj Bela III. oko g. 
1193. darovao županiju Bribir bribirskim župa- 


onima, a Grgur I. Šubić postao je prvim knezom 


Bribira. Njegov je stric Grgo bio kninski biskup, 


. a drugi je stric Višan (gospodar Zvonigrada u Lici 
i.knez Splita) bio pristaša krivovjernih bogumila. 


Grgur I. ga je svladao pod Bribirom god. 1223. 
Od knezova Šubića je najslavniji ban Pavao 
1., knez Splita i Trogira, primorski ban, ban Sla- 
vonije i »gospodar. Bosne«. On i njegova braća 
Juraj i Mladen I. doveli su iz Napulja preko Splita 
Karla Roberta Anžuvinca u Zagreb, gdje ga je 

ostrogonski biskup okrunio god. 1300. uz velike 
svečanosti za hrvatsko-ugarskoga kralja. Drugi je 
put okrunjen Karlo Robert u Budimu, ali tek god. 
1311. Ban je Pavao namjestio u Bosni za bana 
svoga brata Mladena, ali su ga bogumili ubili u 
lipnju 1304. Po tom Pavao pošalje u Bosnu sina 
Mladena II. za bana. Pavao je pokopan u Bribiru, 
u crkvi sv. Marije u svibnju 1312. On je od svih 
banova najviše podigao čast banstva i bio naj- 
moćniji. Kao starješina bribirskih knezova i ciie- 
loga plemena Šubića odredio je svima posjede, 
. časti i javne poslove. Najradije je boravio u Skra- 
dinu. Tu je podigao samostan sv. Ivan Krstitelja, 
kojega je uzeo za zaštitnika svoga doma g. 1299. 
Papa je god: 1319. dozvolio iranjevačkom provin- 
cijalu Sklavonije (dalmatinsko-hrvatske  provin- 
cije), da primi taj samostan. Pavlova sestra Sta- 
nislava živjela je kao vrlo sveta redovnica kla- 
risa u samostanu sv. Elizabete, koji ie postojao uz 
Krku naprama Skradinu. 

Knez Juraj Šubić, brat Pavlov, vrlo je za- 
služan za Šibenik. Kao pristaša Anžuvinaca pošao 
je u Napulj i Rim, te je pomoću kraljice Marije 
isposlovao, da je papa Bonifacije ustanovio ši- 
bensku biskupiju god. 1298. 

Proti banu Mladenu, koji je htio Šibenik iaško 
kazniti, ustadoše hrvatski knezovi, pače i rođeni 
mu brat Pavao II., jer je mislio da se domogne 
banstva u Hrvatskoj. U. Bosni mu se iznevjeri 
ban Stiepan Kotromanović. Jedino ostane mu pri- 
vržen brat Juraj II., gospodar Klisa, Splita i Omiša. 

; BL. NIKOLA TAVELIĆ 
Slika objelodanjena u ,Listu Šibenske Biskupije * g. 1891. pie 
proslave proglašenja blaženim, Dolje je katedrala u Šibeniku 

Neprijatelji poraziše Mladena kod Bliske ljeti god. 
1322., a Šibenčani i Trogirani poustošiše njegov 
Omiš i Skradin. Iza toga, kad je kralj Robert do- 
šao sa vojskom u Knin, zarobi Mladena .i odvede 
ga zauvijek u Ugarsku. Nije se kralj spominjao za- 
sluga, koje su mu iskazali Šubići. 


Jelena Šubić udala se. za bosanskoga kneza 
Vladislava god. 1338., od koje. se rodio slavni krali 
Stjepan Tvrtko. No ugled je Šubića u to doba sve 
više padao. Knez Nelepić porazio je Jurja 1I. Šu- 
bića god. 1324. kod Knina. .Mletačka vlast oduzme 
sva primorska mjesta od ušća Cetine do ušća Zr- 
manje. Šubići su izgubili vlast u Bosni, Humu, Hr- 
vatskoj i primorskim dalmatinskim gradovima. 
Ostade im samo Bribir, važna utvrda Ostrovica, 
Skradin, Klis i Omiš. Kralj ih Ljudevit I. prisili, 
da mu ustupe Ostrovicu. .Za nju je Juraj III. dobio 
Zrin u Slavoniji poveljom 31. srpnja 1347. Tako se 
Juraj može smatrati prvim knezom Zrinskim, 


Mladen III. Šubić borio se proti kralju Liude- 
vitu 1. Umro je 1. svibnja 1348. i pokopan je u 
Trogiru. Od koljena Šubića potječu plemena Slavo- 
gostići, Miroslavići, Ugrinići, Obradići, Markovići 
i Banići. ; 

Među takvim Šubićima živio je eto naš bl. 
Nikola u bribirskom samostanu, a po svoj je pri- 
lici imao prilike i da utječe na taj stari hrvatski 
kneževski rod. 

U BRIBIRSKOM SAMOSTANU _ 
Bribirski je samostan ustanovila Ursa, žena 
Pavla Šubića, a majka Mladena 1. Udala se god. 
1289., a umrla 1303. 
U bribirskom je samostanu umro na glasu sve- 
tosti fra Andrija iz Albanije te se spominje: u ime- 
niku blaženih. Ban Mladen I, ostavio je god. 1319. 


samostanu neke zgrade, valida da ispašta grijeh, 


jer je ubio skradinskog biskupa iz slavne po- 
rodice Draškovića, koji mu je prijetio izopće- 
njem. Ban Pavao Šubić, koji je umro god. 1346., u 
svojoj je oporuci naredio, da bude pokopan u bri- 
birskoj crkvi sv. Marije, gdje počivaju njegov otac 
i sinovi. Crkvi je ostavio razne predmete iz svoje 
kućne kapele, 7 komada razne zemlje. Nađario 
je i druge crkve. I drugi su knezovi činili zavje- 
štaje bribirskoj crkvi, ali ju je najobilnije nadario 
knez Vladislav Šubić, sin Stiepanov, koji joj je g. 
1390. ostavio 11 komada zemalja, da franjevci 
svaki dan služe misu za mrtve iz njegova doma. 
Crkva sv. Marije u Bribiru zvala se i crkvom 
sv. Ivana Krstitelja, jer su ga Šubići izabrali za 
svog zaštitnika. Radi navale Turaka franjevci su 
morali napustiti Bribir god. 1523. Pobjegli su u 
Sibenik, a narod se razbježe u primorje, na otoke 
i u Hrvatsku. Na tražbu fra Nikole Divnića, pro- 
vincijala, šibenski je biskupski vikar Ivan - Lučić 
dao odluku 26. kolovoza 1527., da baština bribir- 
skih fratara pripada konventualcima u Šibeniku. 
U Bribiru se i danas poznaju tragovi starog 
samostana, crkve, dvorova i,neki grobovi. 

Poznati šibenski povjesničar Dinko Zavorović 
kaže, da su iz bribirske crkve prenesene u šibenski 
franjevački samostan sv. moći: srebrena ruka s 
moćima sv. Bazilija i Lovre, srebrena ruka s mo- 
ćima sv. Tadeja apostola i sv, Kristine, posrebreni 
pehar s jednim kamenom, kojim je sv. Stjepan, 
prvi mučenik, bio kamenovan, te srebreno pozla- 
ćeno poprsje (umjetnički rad) s moćima sv. Matije 


apostola. Prenesene su i sandale bl. Nikole Tave-, 


lića. To je sve do danas sačuvano. U Šibenik je 
iz Bribira preneseno.i više latinskih knjiga, pisanih 
na kožicama, velike vrijednosti, na pr. franjevački 
brevijarij, u-kojem su zabilježeni dani smrti raznih 
Šubića i drugih. 


BL. NIKOLA TAVELIĆ U ITALIJI 


Čini se, da se bl. Nikola Tavelić htio nadahnuti 
jačim franjevačkim i pokorničkim duhom na onome 
mjestu, gdje je sv. Franjo u početku boravio sa 
svojom prvom braćom. Zato je otišao u Rivotorto 
kod Asiza u Italiji. Ne zna se, u kojoj je godini bl. 
Nikola tamo pošao. U doba sv. Franje bila je uz 
Rivotorto (hrvatski bi se to zvalo: Krivuđasti po- 
tok) neka staja. Tu se Franio smjestio sa dvanae- 
štoricom svoje braće g, 1209. Kad ih je odatle iz- 
bacio -neki seljak, preselili su se na Porciunkulu, 
gdje je bila crkvica sv. Marije, koju su im prepu- 
stili benediktinci. Porciunkula i Rivotorto nalaze 
se s jugozapadne strane Asiza, daleko jedan kilo- 
metar. Ali su franjevci uvijek držali Rivotorto za 

kolijevku svoga Reda. Na mjestu negdašnje staje 
podigoše lijepu crkvu i samostan, oko kojih se 
razvilo selo. Tu i danas franjevci konventualci 


F 


ae: 7 | 
j 


čuva se u crkvi sv, Franje u Šibeniku 


SANDALA BL. NIKOLE TAVELIĆA 


obavljaju župsku službu. O tome mjestu piše jedan 
životopisac sv. Franje (D. Sparacio) ovo: »Iako je 
Rivotorto bio napušten od sv. Franje, ipak nije 

ostao sasvim zapušten od Reda. BI. Egidio iz Asiza, 
bl. Konrad iz Offida i bl. Nikola iz Šibenika dugo 
su tu boravili.« Šibenski biskup Fosko veli, da još 
postoji u Rivotortu natpis, koii u hrvatskom prije- 
vodu glasi: »Ovdje je provodio pokoru fra Nikola 
iz Šibenika.« 

. U bribirskom samostanu i crkvi bi. Nikola 
Pripravljao se za strogi redovnički život, obukao 
franjevački habit i položio zavjete, a u Rivotortu 
tisavršio se u duhovnom zvanju. 


BL. NIKOLA TAVELIĆ I BOGUMILI 


No bl. Nikola Tavelić nije ostao u Italiji. Srce 
ga je vuklo u zemlju njegova naroda. Zato je bio 
poslan u Bosnu, gdje su se tada franjevci mnogo 
borili protiv krivovjeraca bogumila. Tako se i naš 
bi. Nikola Tavelić borio tu Punih 12 godina proti 
toj aždaji bogumilskoga krivovjerstva, koje je u 
ono doba bilo zavladalo osobito PO Bosni. Zato 
evo da nešto kažemo o tom krivovjerju. 

' Bogumilstvo je počelo u Maloj Aziji u Arme- 
niji u 7. stoljeću. Kad je bizantinski car Konstantin 
V. Kopronim preselio Armence u Trakiju, njihova 
se vjera raširila među Bugarima, koji su bili neuki 
u kršćanstvu. Pristaše te vjere nazivali se bogu- 
milima u Bugarskoj, Bosni, Dalmaciji, Hrvatskoj 
i Slavoniji, babunima u Srbiji i Macedoniji, u Italiji 
patarenima, u Njemačkoj katarima, a u Francuskoj 
albigezima (po gradu Alby). Njihova. je kriva 
nauka učila ovo: Postoji Bog, koji je stvorio ne- 

vidljive duhove, i Satanael, đavao, “koji je stvorio 
sve. zemaljsko i tjelesno, a to je zlo. Prije Isusa 
Bog je imao jednoga sina Đavola, koji se pobunio 
proti njemu s odmetnulim anđelima. Stoga je Isus 
poslan na svijet, da ruši vlast đavla i baci ga u 
pakao. Isus je imao prividno tijelo i prividno je 
trpio, a spasava ljude samo svojom naukom. Bo- 
gumili zabacuju sakramente kao vidljive znakove. 
BI. Djevica bila im je samo anđeo. Ne priznaju 
ženidbu, a preporučaju zajednicu žena. Uče, da 
duše čine pokoru u tijelu, a po tom idu, ako su 
savršene, u raj. Duše nesavršenih idu u pakao ili 
se «vraćaju u drugo tijelo, da čine pokoru. Oni, 
koji nisu savršeni, mogu postati pred smrt, ako 
prezru svijet i ono, što je tjelesno (stvarno). Bogu- 
mili ne vjeruju u uskrsnuće tijela, jer im je ono 
od đavla. Savršeni ne idu u rat, ne jedu meso, ne 
Piju vina, klone se užitaka tjelesnih, ne posjeduju 
blaga, ne zaklinju se i ne vrše krvne osvete. Bogu- 
mili poste i mole samo Očenaš i psaltir. Sastaju 
se po gajevima i šumama ili u kućama. Čitaju 
samo Novi Zavjet, lome kruh i pjevaju. Od savr- 
šenih se bira starješina djed (biskup) i njegovi za- 
mjenici gost i statac, a vjeru šire strojnici (sveće- 
nici i upravitelji). Na grobovima postavljaju 


“ogromno kamenje, na kojem su proste rezbarije 


strijelaca, mačeva, jelena, zvijezda, srdaca i drugo. 
Bogumili nisu marili za prosvjetu. 

Iz Bugarske su bogumili bili protjerani te 
odoše u Srbiju, ali ih je i srpski kralj Stjepan Ne- 
manja (koji je vladao od god. 1159. do 1185.) iza- 

ghao i iz svoje zemlje. Odatle prijeđoše u Bosnu, 
gdie ih je zaštitio bosanski ban Kulin (od 1180. do 
1204.). On je sam bio bogumil. Na bogumilstvo je 
zaveo neukoga biskupa Danijela, svećenike i ple- 
+. miće, Zetski knez Vuk Nemanjić obavijestio je g. 
' 1199. papu Inocenta IV. o teškom stanju katoličke 
vjere u Bosni i zamoli ga, da poradi kod hrvatsko- 
ugarskoga kralja Emerika, kako bi istrijebio kukolj 
iz Kristove pšenice. Doista kralj Emerik dođe s 
vojskom u Bosnu. Sad se lukavi ban Kulin izgo- 
varao, da je iz neznanja postao bogumil. Obećaše 
on i drugi,.da će se javno odreći krivovjerja. Mnogi 
se bogumili 8. travnja 1203. na Bilinom polju kod 
Zenice u prisutnosti bana Kulina odrekoše krivo- 
vjerja i prigrliše katoličku vjeru. 
Iz Bosne je bogumilstvo prešlo i u Dalmaciju. 
U Splitu je g. 1200. postojala bogumilska općina. 
U primorskim su krajevima pomagali bogumile 
Kačići. Tadašnji papa poslao je kardinala Jakova 
Prenestinskog po naputku hrvatsko-ugarskoga 
kralja Andrije II, (koji je vladao od god. 1205. do 
1255.) u 'Bosnu, i on je tu imao velikih uspjeha. 
Obratio je bosanskoga bana Ninoslava i mnoge 
velikaše bogumile na katoličku vieru te je posta- 
vio za biskupa dominikanca Vildhausena iz Vest- 
falije. Ali netom je kardinal ostavio Bosnu, bogu- 
milstvo je sa Ninoslavom diglo glavu. Sad na- 
vali kralj Koloman god. 1235. s vojskom na Bosnu 
i potuče bogumile, a god. 1238. osvoji osim Bosne 
još i Hum. Papa Grgur IX. pošalje godine 1238. u 
Bosnu bl. Ivana Teutonca, dominikanca, da ondje 

uredi crkovne prilike. No dominikanci su tu $ 
teškom mukom propovijedali Isusov nauk. Bogu- 
mili i njihovi saveznici ubiše ih 32 i k tome 7 ira- 
njevaca. Bosanski ban Sebislav je odvažno primio 
katoličku vjeru kao i dobar dio plemstva i puka. 
Podigao biskupski dvor u Sarajevu, jer je biskup- 
ski dvor u Kreševu bio porušen od bogumila. 

Srpski kralj Stjepan Dragutin, sin Stjepana 
Uroša, osvojio je istočni dio Bosne i Srijem te je 
kao katolik progonio bogumile. Zato je papa Ni- 
kola IV. stavio njegovo kraljevstvo pod zaštitu 
sv. Petra, a to je u ono doba mnogo značilo. Od 
gođ. 1291. franjevci uspješno šire jedinstvo crkava 
u njegovu kraljevstvu. Dvojicu mu posla iz Dalma- 
cije provincijal fra Mihovio iz Zadra (kasniji bi- 
skup u Osoru). Druge je franjevce poslao u Bosnu 
papa Bonifacije VIII. Papa Benedikt IX, čestitao 
je godine 1303. za uspjehe Urošu II., bratu Stie- 
panovu, ali radi političkih razloga Uroš je kasnije 
i katolike progonio. 


BORBE PROTIV BOGUMILA 


Godine 1325. pošalje papa u Bosnu fra Fabi- 
jana, provincijala u Šibeniku, sa nekoliko drugova, 
koje je bosanski ban Stjepan Kotromanić lijepo 
dočekao .i pomagao u radu protiv bogumilstva. 

Godine 1329. bio je iratar_ Gerardo Odonis, 
Francuz, učenik slavnog franjevačkog učenjaka 
Duns Scota, izabran za generala (vrhovnog star- 
ješinu) franjevačkog Reda, te pođe u Bosnu s ne- 

koliko franjevaca. Banu Stiepanu Kotromaniću, bo- 
sanskim plemićima i puku svidješe se siromašni 
iranjevci. Počeše za njih graditi samostane. 


Stjepan Kotromanović, koji je od bogumila 
postao katolik, obratio se na papu Klementa VI., 
da mu pošalje »svećenike, koji znadu nauk vjere, 
i vješte slavenskom jeziku ili da ga bar mogu na- 
uČiti«, te da franjevac fra Peregrin može smje- 
stiti obraćenike u oveće samostane, gdje bi se 
neko vrijeme podučavali u katoličkoj vjeri. Taj 
ira Peregrin Saksonac već je god. 1340. stao ure- 
divati crkvene prilike u Bosni i bio. je na čelu bo- 
sanske franjevačke vikarije. Kad je fra Peregrin 
imenovan biskupom u Splitu, bosanski ga ban nije 
mogao pregorjeti, pa se obratio papi, koji je 28. 
siječnja 1349. fra Peregrina odredio za bosan- 
skoga biskupa. Umro je 28. siječnja 1356. i pokopan 
u Đakovu. Četiri godine prije njega umre i ban 
Stjepan Kotromanović. 

Sad bogumili podigoše glave, a s njima i 
pravoslavni, te stanu proganjati iranjevce i kato- 
like, pogotovu kad je zavladao i kasniji prvi bo- 
.sanski kralj ban Tvrtko I. (od god. 1354. do 1391.). 


Fra Marko Viterbski pisao je £. 1366. asiškom 


redodržavniku, da pošalje u Bosnu, Srbiju i Bu- 
garsku što više misionara. Papa Urban V. naredio 
je god. 1368. bosanskom vikaru, da tamo prima 
sposobnije redovnike. U lipnju iste godine do- 
pustio je. papa bosanskom vikaru, da primi 13 
mjesta za prebivanje franjevaca, a god. 1374. do- 

.zvoljava, da se sagradi sedam samostana u bo- 


sanskoj vikariji. ua ' 
U to doba, kad su franjevci razvili toliko dje- 
lovanje po Bosni, došao je u Bosnu i naš bl. Nikola 
Tavelić. Bilo je to godine 1379., kad je vladao 
bosanski kralj Stjepan Tvrtko I. Taj je kralj s ve- 
likim osnovama do god. 1390. okupio pod svoju 
vlast Hrvate Velebitu na jugu i po sjevernoj 
Dalmaciji osim grada. Zadra. Da bi im što više 
ugodio, postao je od bogumila katolik. Godine 
1376. došao je u Bosnu za biskupa zadarski nad- 
biskup Dominik, gdje je ostao do smrti god. 1381. 
Vjerojatno je,-da je taj biskup otprije poznavao 
svetost našega bl. Nikole i dozvao ga u Bosnu 
godine 1379. : : i: 
BI. Nikola ostao je u Bosni 12 godina. U to je 
doba tamo. djelovao i fra Deodat de Ruticinio, 
franjevac iz Francuske, koji je bio poslan u Bosnu 
od franjevačkog generala sa: 12 drugova za mi- 
sionara i koji je kasnije kao i naš bl. Nikola pod- 
nio mučeničku smrt u Jerusalemu. Osim fra Deo- 
data u Bosni je sveto djelovao i fra Bartul Alver- 
nijski od god. 1367. do 1407. kao poglavar (vikar) 
bosanskih franjevaca, koji je pisao i bogoslovna 
djela. Kad ie u boju na Kosovu propala Srbija g. 
1389., odmak je nastala pogibelji i za opstanak 
Bosne. Političke su okolnosti tražile, da se među 
sobom ne progone katolici, bogumili i raskolnici. 
Sa boguinilima počelo se blago postupati. I samo 
ie starješinstvo franjevaca bdjelo, da se sljedbe- 
nici druge vjere ne razdražuju. BI, Nikola Tavelić, 


23 


koji je uvijek bio pripravan, da strada radi vjere, 
i koji je u svetosti svojoj želio i mučeništvo pod- 
nijeti za Isusa, uvidi, da u Bosni ne će postignuti 
palme mučeništva, pa se spremi god. 1390. na put 
u Jerusalem, ne bi li je tamo dobio. 


MUČENIČKA SMRT BL. NIKOLE TAVELIĆA 


Već od doba boravka sv. Franje na Istoku (g. 
1220.) franjevački Red ima veći broj redovnika 
u Svetoj Zemlji. Godine 1342. bilo je franjevcima 
poviereno čuvanje sv. Groba Isusova i svih kr- 
šćanskih svetinja u Svetoj Zemlji. Onamo dakle 
k tim franjevcima ode i naš bl. Nikola Tavelić, 

Najbolje, što znamo iz života bl. Nikole Ta- 
velića, to je njegovo mučeništvo. Ovdje donosimo 
prijevod s latinskoga »izvješća jednog pobožnog 
redovnika, koji je u ono doba stanovao u Jerusa- 
lemu«, kako je pisano koncem 14. vijeka u SDO- 
menici samostana konventualaca u Šibeniku. Evo, 
kako se u tom starom spisu opisuje mučeništvo 
bl. Nikole Tavelića: ; 

»Neka znadu svi oni, koji pročitaju ovo pismo, 
da su četiri brata Reda sv. Franje iz različitih 
redodržava, koji su stanovali s nama u svetom 
gradu Jerusalemu, bili odlična života, eda po smrti 
budu pred Bogom odličniji i Niemu. odaniji. Oni 
bijahu pokorni starješinama, sjajan primjer na- 
rodu, vrlo strogi u življenju i prokušani u svim 
dobrim djelima. To su: Deodat iz Ruticinija, akvi- 
tanske redodržave, drugi vam je brat Nikola iz 
Šibenika, grada u Dalmaciji, slavonske redodr- 

žave. Ta su dvojica bila radi promicanja Reda ZA 
više godina u bosanskom vikarijatu, naime za 
dvanaest godina. Zatim su se preselili u Jerusalem 
sa dva druga, naime s bratom Petrom iz Narbone, 
umbrijske redodržave, te s bratom Stjepanom iz 
Turelija, genoveške redodržave. Ta četiri spome- 
nuta brata dugo su vremena raspravljala, kako 
bi mogli da zadobiju duše, koje je đavao nastojao 
da ugrabi, te kako bi mogli da žrtvuju Bogu svoje 
duše. Savjetovali su se sa prečasnim magistrima 
Ivanom iz Kasalija poznatim u siciljanskoj redo- 
državi i s Ivanom dalmatinske redodržave i S 
veseljem su slušali, da je Crkva Božja bila i da 
jest zidana na krvi mučenika, koji se nazivaju 
svjedocima istine. Ta četiri brata potaknuta od 
mnogih razloga, dokaza i isprava 0 istom pred- 
metu došli su do uvjerenja, da dobar čovjek može 
mnogo zaslužiti za svoju dušu, ako istupi proti 
onim liudima, koji pripadaju Muhamedovu zakonu. 
I tako su godine Gospodnje 1391. dneva 11. 
studenoga na dan sv. Martina oko trećeg sata 
spomenuta četiri brata htjela da izvrše, što su 
tekom vremena promišljeno odlučili. Zato odoše 
pred Salomunov hram (gdje muhamedanci sagra- 
diše džamiju), svaki noseći u ruci papir ispisan u 
arapskom jeziku, ali s talijanskim slovima, Kad su 
htjeli da uniđu u džamiju, nisu im dopustili, nego 
ih upitaše, što traže. Navedena braća odgovoriše: 
»Hoćemo da govorimo s vašim kadijom o 
vrlo korisnim i spasonosnim stvarima za vaše 
duše.« 

Tada im rekoše: X 

»Ovo nije kuća gospodina kadije, ali dodite 
5 nama i mi ćemo vas odvesti do kuće gospodina 
kadije.« : 

Kad ih dovedoše pred kadiju, uzeše oni svoje 
papire napisane arapskim jezikom a talijanskim 
slovima, kako smo već kazali, te počeše da čitaju 
i razlažu govoreći: 

»Gospodine kadijo i vi svi, koji ste naokolo, 
molimo vas, da nam dozvolite besjediti, a izvolite 
saslušati naše riječi, jer sve, što ćemo vam reći, 
istinito je i pravedno, bez ikakve prijevare te vrlo 
korisno vašim dušama. Evo što imamo da vam 
kažemo: Prvo, vaš zakon nije dan od Boga, a niti 
je Božji. Drugo, govorimo, da je vaš zakon najgori, 
jer se oslanja na tjelesnosti, a ne na duševnosti, 
na laži, a ne na istini, on vas vodi k propasti, a 
ne k spasu.« 

Ne obazirući se na rječkanja, psovke i uvrede 
nastave ovako dokazivati: 

»Vaš zakon naređuje, da se drži više žena, 
dok je Bog u početku naredio, da čovjek ima 
samo jednu ženu. Nijednom čovjeku nije dozvo- 
ljeno — pod smrtnim grijehom, da ima više žena. 
Jedino je Gospod bio dao u tome posebnu povla- 
sticu patrijarsima i nekojim drugima. K tome vaš 
zakon uči, da ćete u vječnoj slavi po volji uživati 
mnogo žena i raznovrsnih jela i pića, koliko god 
budete htjeli. Ali to nije istinito, jer je Spasitelj 
Isus Krist rekao, da se u nebesima niti žene niti 


udaju, nego da će biti kao anđeli Božji. Ako čovjek 

jede, mora da probavlja i probavljeno izbaci, što 
se ne dolikuje vječnom blaženstvu. Osim toga tko 
ima odnošaja sa ženom, štvara raspadlijvost, a 


raspadliivost se protivi vječnoj sreći. Kažemo i to, 


da je vaš zakon zakon osuđenja i laži i da u njem 
nema ni truna istine, a naš je zakon istinit i svet, 
jer Krist, Sin Boga živoga govori u svom svetom 
evanđelju: Tko bude vierovao u Krista, Sina Bo- 
žjega, i bude kršten, spasit će se, a tko ne bude 
vjerovao, bit će osuđen. Ali vi ne vjerujete u Sina 
Božjega i niste kršteni, nego se držite zlih zakona, 
koje vam je dao Muhamed. Zato vam govorimo, da 
se po svetom evanđelju i po nauci gospodina 
Isusa Krista, vi ne možete spasiti.« N. 

Na te i na druge riječi naljutiše se kadija i 
njegovi savjetnici kao i veliko mnoštvo ljudi, a bi- 
jaše ih uvko trideset tisuća, koji su došli, jer je 
odinah pukao glas o njima i njihovim tvrdnjama. 
Bijaše pozvan i gvardijan samostana Sionske gore 
i gostoprimac hodočasnika. Pred njima reče kadija 
navedenoj braći: 

»Jeste li riječi, koje ste izrekli, kazali pro- 
mišljeno ili nepromišljeno?« 

Nato oni odgovoriše: po poaoji 18 

»Sve, što smo rekli, kazali smo promišljeno 
pri potpunoj svijesti i zdravom razumu iz vjerske 
gorljivosti i rađi spasa duša.» 

Tada im kadija reče: 

»Hoćete li. opozvati, što ste rekli?« 

Nato oni odgovore: 


. >»Ne ćemo nikako opozvati ni jedne kazane 
riječi. Pripravni smo, da prije podnesemo okove, 
bičevanje, tamnicu pa i samu smrt, nego da nešto 
izrečemo proti onome, što smo ustvrdili.« 4 

' Tada se kadija dogovori sa svojim savjetni- 
cima i izreče nad njima smrtnu osudu. Čuvši to 
ono veliko mnoštvo naroda, stane vikati: 

»Smaknite ih, neka više ne žive!« 

.$ odmah ih na istom mjestu počnu batinati. 
Bili su tako izbijeni i izranjeni, da su ih svi držali 
već mrtvima. Zato su ih ostavili tu na zemlji. To 
se dogodilo oko šestog sata. Iza nekoga vremena 
braća su počela otvarati oči i nešto govoriti. Kad 
to opazi kadija, naloži, da im se okuju u gvožđa 
ruke i noge. Oko ponoći dade sa njih svući ha- 
line i naredi, da ih tako okovane izbiju još više 
nego prije. Zatim ih baci u strašnu tamnicu. Tu 
ih dade prikovati o četiri stupa, da njihova tje- 
lesa ne bi mogla imati počinka. Postavi im i mu- 


Čila.na čelo. U tako teškim mukama ostanu tri 


dana bez .jela i pića, utješeni jedino božanskom 
utjehom. Iza trećega dana dođoše s istrgnutim 
mačevima amurat i kadija sa svojim savjetnicima 
koji su tražili, da se smaknu, jer su zlo govorili o 
njihovom proroku i njegovu zakonu. 

. Tada amurat s kadijom i svim pukom, koji 
bijaše došao, kako rekosmo, edvedoše braću na 
irg, gdje su se izvršivale smrtne osude. Tu nai- 
prije bi naložena velika vatra, zatim ponovno za- 
pitaše braću, hoće li da opozovu, što su rekli, i da 
li će postati muslimani. Kad ofi odgovoriše, da 

PRVO HRVATSKO SVETIŠTE U SVETOJ ZEMLJI 


Kapelica s oltarom bl. Nikole Tavelića u novoj crkvi na obronku 
Maslinske Gore nedaleko groba Maike Božie. Ovaj oltar je izradio 
hrvatski kipar Ivo Kerdić te i svojom umjetničkom ljepotom služi na 
čast hrvatskom narodu, koji ga svojim troškom podiže u Spasitelievoi 
domovini, U sredini oltara je brončani kip (reliief) bl. Nikole Tave- 
lića s križem i mučeničkom palmom u ruci, a stoji u ognju. S jedne 
i.druge strane kipa su umjetnički izrađeni prozori sa slikama anđela, 
koji slave bl. mučenika našeg. Ispod anđela ie s desne strane stolna 
crkva u Šibeniku, rodnom mjestu Blaženika, a s lijeve strane stara 
prvostolna crkva zagrebačka. Ispod prozora ie na mramoru latinski 
natpis, koji hrvatski glasi ovako: »Mučeniku jerusalem - 
skom blaženom Nikoli Taveliću, Hrvatu, #F 1391. 
— Nebeskom zaštitniku svome posvećuje hr- 
vatski narod.« 1 svjećniaci na oltaru i raspelo u sredini i okviri 
za misne molitve — sve je krasno umjetnički izrađeno te posrebreno 
i pozlaćeno. Još ćć. na prednioj strani oltarnog stola, koji je iz mra- 
mora, biti hrvatski grb. Za dovršenie tog našeg jerusalemskog oltara 
te za uređenje njegove male kapelice, koja ie za ni načinjena u novoj 
jerusalemskoj slavenskoj katoličkoi crkvi, treba ioš troškova, za koje 
će plemenite hrvatske duše sigurno još pridonijeti svoje darove. Na 
tom će se našem oltaru u Jerusalemu služiti svete mise za namjene 
hrvatskih katolika, 

toga ne će nikad učiniti, bi izrečena osuda nad 
njima. Sad nasrnu na njih oružani ljudi te ih tako 
izmrevariše i iznakaziše, da nije bilo moguće ras- 
poznati, da su to ljudi. Tako izmrcvarena tjelesa 
baciše na onu veliku vatru. Kad se vatra ugasila, 
nađoše tjelesa posve neozleđena, neopržena od 
ognja. Zato baciše tjelesa po drugi put na još 
veću vatru, a isto tako ponovno i treći put, ali 
tjelesa ostaše nesažgana. Tome su se prizoru 
mnogi začudili, jer iako su vatru potpirivali sve 
do uvečer, ipak su ona tjelesa ostala netaknuta od 
vatre. Čudom se začudi kadija i svi prisutni, pa 
kadija dade potpuno ugasiti vatru i raznijeti drva 
i pepeo, a tjelesa navedene braće tajno zakopati, 
da ih kršćani ne bi našli i držali njihove moći. 

Mislimo dakle, da je Bog htio u svom velikom 
milosrđu, da se dogodi to veliko čudo u ovom 
svetom gradu Jerusalemu na utjehu vjernika. 

Mučeni dakle bijahu ovi časni Kristovi muče- 
nici četrnaestog studenog, a istoga se dana slavi 
niihova svetkovina na hvalu i slavu svemogućega 
Boga i bl. Djevice Marije te serafskoga oca sv. 
Franje, čijega su reda bila navedena braća, sveti 
mučenici, kojima neka je čast i slava na sve 
vijeke. Amen,« 


NIKOLA TAVELIĆ PROGLAŠEN BLAŽENIM 


. Odmah iza smrti bl. Nikole Tavelića stadoše 
ga častiti, štovati i moliti mu se u mnogim iranje- 
vačkim crkvama, osobito u Bribiru, Šibeniku i Je- 

rusalemu, prermida naš jerusalemiski mučenik ioš 


nije bio od Crkve proglašen ni blaženim ni svecem. 

Tako je to bilo skoro punih pet stotina godina 
iza Tavelićeve mučeničke smrti. Tada je prije 55 
godina na čelu biskupije u Šibeniku bio pobožni i 
svetom gorljivošću obuzeti biskup. A. J. Fosko 
(piše se: Fosco). Taj je dični šibenski biskup. iz 
ljubavi prema bl. Nikoli i svome gradu ustrajno 
nastojao, da njegovo štovanje oživi u svojoj bi- 
skupiji, te da tog našeg mučenika Sv. Otac Papa 


- proglasi blaženim. Biskup Fosko sastavio ie 30. 


prosinca 1880. posebrio povjerenstvo, koje je za 
godinu dana sabralo sve, što je bilo potrebno, da 


Nikola Tavelić bude proglašen blaženim, pa je to 


sve poslano u Rim. Papinska sv, Kongregacija 
ObredA dugo je sve poslane isprave proučavala, 
a onda je 25. svibnja 1889. pod predsjedanjem kar- 
dinala Mječislava Ledochowskoga, rodom Poljaka, 
izdala odluku o štovanju bl. Nikole tvrdeći, da je 
od pamtivijeka. Odluku je odobrio sv. Otac Leon 
XIH. 6. lipnja 1889. 

U Šibeniku se za ovo odobrenje već prije sa- 
znalo, pa su 2. lipnja zazvonila zvona svih crkava, 
mužari pucali na tr? strane, a u okićenoj je stolnoj 
crkvi slika bl, Nikole bila postavljena na oltaru, na 
kojenr je biskup odslužio svečanu sv. misu zapje- 
vavši na koncu »Tebe Boga hvalimo«, što je sv. 
Otac Papa našeg hrvatskog mučenika jerusalem- 
skog uvrstio među blaženike Božte. 

Papinska Sv. Kongregacija Obred odobrila je 
17. svibnja 1890. posebne molitve, pjesme te misu 

U narednom svesku, koji izlazi u rujnu, čilat ćete, kako je 


OBITELJ BEZ DJECE 
NAROD BEZ BUDUĆNOSTI 


u čast bl. Nikole Tavelića za šibensku biskupliu. U 
prvu nedjelju mjeseca rujna vrši se u Šibeniku sve- 
čanost u čast bl. Nikole Tavelića i procesija sa 
slikom njegovom. Inače se blagdan bl, Nikole. Ta- 
velića slavi 16. studenoga u cijeloj biskupiji. Fra- 
njevci su zadržali njegov blagdan na dan 14, stu- 
denoga t. j. na dan mučeničke smrti njegove prema 
običaju, koji se spominje već od smrti Blaženi- 
kove. I to, što je od 'Sv. Stolice odobreno i slu- ns: 
ženje sv. mise u čast bl. Nikole Tavelića, proslav- S HRVATSKIM HODOČAŠĆEM U SVETU ZEMLJU 

lieno je u Šibeniku 20, lipnia 1890. veličanstvenom - ' onda, kad bude posveta prvog hrvatskog oltara 
proslavom. Biskup Fosko izdao je pastirsko pi- u Jerusalemu, neka po upute piše na Odbor 
smo, u kojem je naložio, da se i u nedjelju 7. rujna za Svetu Zemlju, Zagreb, a- ring: a o i 
1890. po svoj biskupiji proslavi svečanost bl. Ni- pa Su ogobili siu upute, koje o tom želi 

kole »što sjajnije i svečanije, dostojno svečara, gi ta a7 
našega sugrađanina«. I doista zvona su slavila TRI KN 1 IGE 


osam dana, u crkvama se propovijedalo o našem 
ZA 10 DINARA 


A zar mi Hrvali hoćemo da ostanemo bez budućnosti? 
Nipošto 1 Zato čilajte tu važnu knjižicu! 


Samo 1 dinar 


TKO, MISLI, DA BI MOGAO POĆI 


Blaženiku, narod se pričešćivao te i vanjskim slav- 
ljem odavao oduška svojoj radosti, što je hrvatski 


narod dobio u nebu zaštitnika, koji se iz svetoga 
grada smrti Spasiteljeve na križu mučeničkom 
smrću uzdigao u nebesku slavu, da ondje moli za 
svoj dragi hrvatski narod. K 
Svima Hrvatima katolicinla bilo bi milo, da 
naš bl. Nikola Tavelić bude što prije proglašen i 
svecem. Molimo i radimo, da to bude što prije! 


1. »Danica“, kalendar za g. 1956. 

2. ,Gorančice“, pripovijesti od Stj. Petranovića 

5. »Bolesti domaćih životinja“ 
Već sada ih mogu dobiti svi članovi Društva sv. Jeronima, 
jer su baš ovih dana izašle. I ostale članske jeronimske 
knjige bit će za mjesec dana sve dotiskane, pa će jero- 


nimski članovi i ove jeseni moći dobiti 
| 9 knjiga za 40 dinara. i 


»JERONIMSKO SVIJETLO« izdaje Hrvatsko Književno Društvo sv. Jeronima 
u Zagrebu, Trg Kralja Tomislava 21. Odgovorni urednik: Dr. Josip Andrić, 
i Zagreb, Trenkova ulica 1. Tisak Nadbiskupske tiskare u Zagrebu. Za tiskaru 
S dopuštenjem duhovne s ga zagrebačke od 12, kolovoza odgovara: Stiepan Marinović, Zagreb, Kamaufova ulica 16. 
» br, 5693. 


Napisao Krsto Stošić 


| | | 11 DIMA ia | LIM | 
QDLIGNE MINERALNE STOLNE VODE 


koju možete napraviti u tren oka sa prašcima 


BSE BRNU 
sh ž jd A i 


Ovako p 


disa 


ripremljena mineralna stolna voda sa prašcima 
sadrži sve sastojine naravne mineralne vode 


»VIR“_PJENUŠI, GASI ŽEĐU, 


OSVJEŽUJE, POSPJEŠUJE PRO- 
BAVU, ČISTI BUBREGE 
I MJEHUR 
»VIR“ mineralna stolna voda pije se sama ili 
pomiješana s vinom ili bilo kojim voćnim sokom 


SVAKA VODA sa ,VIR“ prašcima | 


postaje UKUSNA — ZDRAVA 


»VIR“ prašci za pripremu mineralne stolne vode dobivaju 
se u apotekama, drogerijama i špecerajskim radnjama. 
1 kutija za 10 litara vode Din 12:—. 


Poštom šalje Laboratorij ,ALGA“ Sušak 
4 kutije »VIR« prašaka Din 50'—. 

